《送黄尚书帅蜀》
宋代·王炎

六蜚驻跸临东吴，益州远在西南隅。
君王右顾入念虑，选用名德分麟符。
文章政事俱第一，袖手未肯持钧枢。
清献之清过于水，忠定之信孚豚鱼。
二贤寂寂未有继，蜀人惟恐公来迟。
溯江万里飞鹢首，祝公善保千金躯。
发须未见一丝白，归来便可居丞丞疑。
清时缓带镇方面，问民疾苦勤褰帷。
颇闻今蜀与昔异，昔日民肥今已臞。
愿言细意护根本，要令可与同安危。
更须推毂拔人物，勿念折箠笞羌夷。
想见明年初下车，锦官城里花正都。
四郊按堵但耕凿，春风荡漾随旄麾。
遨头一笑父老贺，九重不用忧坤维。

作者简介：王炎（1137——1218）字晦叔，一字晦仲，号双溪，婺源（今属江西）人。一生著述甚富，有《读易笔记》、《尚书小传》、《礼记解》、《论 语解》、《孝圣解》、《老子解》、《春秋衍义》、《象数稽疑》、《禹贡辨》等，《全宋词》第 三册录其词五十二首。事迹见胡升《王大监传》（《新安文献志》卷六九）、 《宋史翼》卷二四，参《南宋馆阁续 录》卷八、九。